14.6.2014 Jurnalul Oficial al Uniunii Europene L 175/27 DECIZIA DE PUNERE ÎN APLICARE A CONSILIULUI din 21 mai 2014 privind dispozițiile practice și procedurale în vederea numirii de către Consiliu a trei experți în cadrul juriului de selecţie și monitorizare pentru acțiunea „Capitalele europene ale culturii” pentru perioada 2020-2033 (2014/353/UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, având în vedere Decizia nr. 445/2014/UE a Parlamentului European şi a Consiliului din 16 aprilie 2014 de stabilire a unei acțiuni a Uniunii în favoarea evenimentului „Capitalele europene ale culturii” pentru anii 2020-2033 şi de abrogare a Deciziei nr. 1622/2006|CE (!), în special articolul 6, întrucât: (1) În conformitate cu articolul 6 din Decizia nr. 445/2014/UE, ar trebui să se înființeze un juriu de experţi indepen- denți (numit în continuare „juriul”) pentru desfăşurarea procedurilor de selecţie şi de monitorizare. Juriul urmează să fie format din 10 experţi numiți de instituții și organe ale Uniunii, dintre care trei ar trebui să fie numiți de Consiliu pentru o perioadă de trei ani. Cu toate acestea, în ceea ce priveşte înființarea primului juriu, Consiliul ar trebui să își numească experţii pentru un an, pentru a permite înlocuirea progresivă a experților şi a evita astfel pierderea de experiență și de know-how. (2) Fiecare instituție și organ are dreptul să selecteze experții în conformitate cu procedurile proprii. Cu toate acestea, în conformitate cu articolul 6 alineatul (3) primul paragraf din Decizia nr. 445/2014/UE, experții ar trebui să fie selectați dintr-un grup de potențiali experți europeni, propus de Comisie. (3 În conformitate cu articolul 6 alineatul (3) al patrulea paragraf din Decizia nr. 445/2014/UE, la numirea exper- ților, instituțiile și organele Uniunii urmăresc să asigure complementaritatea competențelor, o repartizare geogra- fică echilibrată, precum și echilibrul de gen în alcătuirea globală a juriului. (4) Este oportun ca Consiliul să decidă cu privire la dispozițiile practice și procedurale pentru numirea celor trei experți ai săi în cadrul juriului. (5) Aceste dispoziții ar trebui să fie echitabile, nediscriminatorii, transparente şi uşor de pus în aplicare, DECIDE: Articolul 1 (1) Se organizează o tragere la sorţi între statele membre. Participarea statelor membre la tragerea la sorţi este volun- tară. Cu toate acestea, pentru a diminua riscul unui conflict de interese, se exclud de la tragerea la sorţi statele membre din care un oraş urmează a fi selectat sau monitorizat pe perioada mandatului experților din juriu. O listă a statelor membre excluse, întocmită în conformitate cu acest principiu, este prevăzută în anexa la prezenta decizie. (2) Pentru a asigura o largă acoperire geografică, se exclud de la tragerea la sorţi, de asemenea, statele membre care au recomandat experți pentru a fi numiți de către Consiliu în mandatul precedent. Articolul 2 (1) Primele trei state membre care sunt trase la sorți au dreptul de a recomanda câte un expert fiecare. (2) În acest scop, fiecare dintre cele trei state membre selectează un expert din grupul de potențiali experți europeni stabilit de Comisie și recomandă ca acest expert să fie numit în juriu. () J0L132,3.5.2014,p.1.